CELEX: C2004/118/52
Language: fi
Date: 2004-04-30 00:00:00
Title: Yhteisöjen tuomioistuimen määräys (suuri jaosto) 12 päivänä maaliskuuta 2004 asiassa C-54/03 (Landesgericht für Zivilrechtssachen Wienin esittämä ennakkoratkaisupyyntö), Austroplant-Arzneimittel GmbH vastaan Itävallan tasavalta (Ennakkoratkaisupyyntö — Työjärjestyksen 104 artiklan 5 kohta — Selvityspyyntö kansalliselle tuomioistumelle — Ennakkoratkaisupyynnön tutkimatta jättäminen)

30.4.2004   
            
            
               FI
            
            
               Euroopan unionin virallinen lehti
            
            
               C 118/29
            
         
      YHTEISÖJEN TUOMIOISTUIMEN MÄÄRÄYS
   
   (suuri jaosto)
   12 päivänä maaliskuuta 2004
   asiassa C-54/03 (Landesgericht für Zivilrechtssachen Wienin esittämä ennakkoratkaisupyyntö), Austroplant-Arzneimittel GmbH vastaan Itävallan tasavalta (1)
   
   (Ennakkoratkaisupyyntö - Työjärjestyksen 104 artiklan 5 kohta - Selvityspyyntö kansalliselle tuomioistumelle - Ennakkoratkaisupyynnön tutkimatta jättäminen)
   (2004/C 118/52)
   Oikeudenkäyntikieli: saksa
   Asiassa C-54/03, jonka Landesgericht für Zivilrechtssachen Wien (Itävalta) on saattanut EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassa Austroplant-Arzneimittel GmbH vastaan Itävallan tasavalta ennakkoratkaisun ihmisille tarkoitettujen lääkkeiden hintojen sääntelytoimenpiteiden avoimuudesta ja niiden soveltamisesta kansallisissa sairausvakuutusjärjestelmissä 21 päivänä joulukuuta 1988 annetun direktiivin 89/105/ETY (EYVL 1989, L 40, s. 8) tulkinnasta, yhteisöjen tuomioistuin (suuri jaosto), toimien kokoonpanossa: presidentti V. Skouris, jaostojen puheenjohtajat P. Jann, C. W. A. Timmermans, C. Gulmann, J. N. Cunha Rodrigues ja A. Rosas sekä tuomarit R. Schintgen, F. Macken, N. Colneric, S. von Bahr ja R. Silva de Lapuerta (esittelevä tuomari), on 12.3.2004 antanut määräyksen, jonka määräysosa on seuraava:
   Landesgericht für Zivilrechtssachen Wienin 29.1.2003 tekemällään päätöksellä esittämä ennakkoratkaisupyyntö on selvästi jätettävä tutkimatta.
   
      (1)  EUVL C 112, 10.5.2003.